title: Η επίδραση του φύλου στην ηγεσία και στην παρακίνηση: Διαφορές και ομοιότητες
title: The effect of gender on leadership and motivation: Differences and similarities
titleType: AlternativeTitle
Creators: name: Αναμουρλόγλου, Ευαγγελία
Publisher: name: Πανεπιστήμιο Δυτικής Αττικής
Year: 2022
Subjects: Ηγεσία
Παρακίνηση
Στυλ ηγεσίας
Κίνητρα
Αποτελεσματική ηγεσία
Παράγοντες παρακίνησης
Φύλο και ηγεσία

description: Σκοπός της Διπλωματική Εργασίας αποτέλεσε η διερεύνηση και η αποτύπωση της επίδρασης του φύλου στην ηγεσία και στην παρακίνηση. Στην παρούσα Διπλωματική Εργασία πραγματοποιήθηκε βιβλιογραφική επισκόπηση των εννοιών της ηγεσίας και της παρακίνησης καθώς και της πιθανής επίδρασης που μπορεί να έχει το φύλο στην ηγεσία και στην παρακίνηση. Στη συνέχεια διατυπώθηκαν τα ερευνητικά ερωτήματα και υλοποιήθηκε η έρευνα. Για την έρευνα, επελέγη η χρήση του ερωτηματολόγιου καθώς είναι ένα αξιόπιστο μέσο για τη διεξαγωγή των αποτελεσμάτων. Επιπλέον, καθώς μία τυχαία ή άλλου είδους δειγματοληψία θα ήταν περισσότερο χρονοβόρα και δαπανηρή, η δειγματοληψία ευκολίας κρίθηκε ως η καταλληλότερη για την εν λόγω έρευνα, κάνοντας χρήση του ερωτηματολογίου για την συλλογή δεδομένων με ερωτήσεις πενταβάθμιας και επταβάθμιας κλίμακας Likert. Όσον αφορά την ηγεσία, για την διερεύνηση των ερευνητικών ερωτημάτων, χρησιμοποιήθηκε το ερωτηματολόγιο MLQ (Multifactor Leadership Questionnaire) των Avolio και Bass (Avolio &amp; Bass, 2004), το οποίο είναι παγκοσμίως αναγνωρισμένο για την αξιοπιστία και την εγκυρότητά του. Όσον αφορά την παρακίνηση, για την διερεύνηση των ερευνητικών ερωτημάτων, χρησιμοποιήθηκε το ερωτηματολόγιο Situational Motivation Scale (SIMS) (Guay, Vallerand and Blanchard, 2000), το οποίο είναι επίσης παγκοσμίως αναγνωρισμένο για την αξιοπιστία και την εγκυρότητά του. Η συλλογή των δεδομένων πραγματοποιήθηκε εντός του μήνα Απριλίου του έτους 2022 και η ανάλυσή τους πραγματοποιήθηκε με το στατιστικό πρόγραμμα IBM SPSS. Η αξιοπιστία των μετρήσεων, για το 2ο μέρος του ερωτηματολογίου, ελέγχθηκε με το συντελεστή Cronbach’s Alpha ο οποίος βρέθηκε ίσος με 0,887 ήτοι ισχυρή αξιοπιστία και για το 3ο μέρος του ερωτηματολογίου, ελέγχθηκε με το συντελεστή Cronbach’s Alpha ο οποίος βρέθηκε ίσος με 0,692 ήτοι μέτρια προς ισχυρή αξιοπιστία. Για τον έλεγχο των υποθέσεων, πραγματοποιήθηκε έλεγχος συσχετίσεων με τη χρήση του δείκτη Pearson Correlation r, με τον ορισμό ως ελάχιστου επιπέδου σημαντικότητας p&lt;0,05. Στην έρευνα συμμετείχαν 110 άτομα και πιο συγκεκριμένα 41 άνδρες και 69 γυναίκες. Από τα ευρήματα της έρευνας προέκυψε ότι υπάρχει μία μεγαλύτερη τάση ηγεσίας από την πλευρά των ανδρών, παρ’ όλα αυτά δεν παρατηρήθηκε σημαντική διαφοροποίηση από την ηγεσία που αναλαμβάνεται από τις γυναίκες καταλήγοντας στο συμπέρασμα ότι το φύλο δεν επιδρά σημαντικά στο στυλ ηγεσίας που ακολουθείται. Αναφορικά με την παρακίνηση, από τα ευρήματα της έρευνας προέκυψε ότι η κατηγορία των γυναικών σημείωσε υψηλότερα ποσοστά εμφάνισης συγκριτικά με την παρακίνηση που έχουν οι άνδρες, παρ’ όλα αυτά και σε αυτήν την περίπτωση δεν παρατηρήθηκε στατιστικά σημαντική διαφοροποίηση από την παρακίνηση που έχουν οι άνδρες καταλήγοντας στο συμπέρασμα ότι το φύλο δεν επιδρά σημαντικά στην παρακίνηση. Επιπροσθέτως, τα δυο πρώτα και πιο σημαντικά στυλ ηγεσίας που υιοθετούνται από τους managers/διευθυντές των ελληνικών επιχειρήσεων τα οποία σημειώθηκαν με σειρά προτεραιότητας και συχνότητας εμφάνισης είναι : Συναλλακτική Ηγεσία/'Έκτακτη Ανταμοιβή και Μετασχηματιστική Ηγεσία/Διανοητική Διέγερση. Τέλος απεδείχθη ότι δεν υπάρχει κάποιο στυλ ηγεσίας που να επιδρά σημαντικά στην απουσία παρακίνησης ή αλλιώς έλλειψη παρακίνησης/μειωμένης παρακίνησης, κατάσταση η οποία υποδηλώνει τη λειτουργικότητα των μορφών ηγεσίας που αναλαμβάνονται από τους διευθυντές των επιχειρήσεων.